text: Bänd küll Eurovisionile ei sõida, aga ega sellepärast midagi katki ole, kõik jätkub endistviisi. «Järgmine uus lugu on stuudios valmis lindistatud, ilmutame selle lähima aja jooksul ja loodetavasti veedame üsna palju aega stuudios ning tegeleme muusikaga. See on punkt number üks,» räägib Janno. Küsimusele, kas ka järgmisel aastal võib Super Hot Cosmos Blues Bandi «Eesti laulu» finaalis leida, ta veel vastata ei oska: «Vaatame!»